***Výbor***

***Národnej rady Slovenskej republiky***

***pre verejnú správu a regionálny rozvoj***

56. schôdza výboru

Číslo: CRD-1012/2022

**150**

**U z n e s e n i e**

**Výboru Národnej rady Slovenskej republiky**

**pre verejnú správu a regionálny rozvoj**

**z 10. mája 2022**

k vládnemu návrhu zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony (tlač 1001)

**Výbor Národnej rady Slovenskej republiky**

**pre verejnú správu a regionálny rozvoj**

**A. s ú h l a s í**

s vládnym návrhom zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony (tlač 1001)

**B. o d p o r ú č a**

**Národnej rade Slovenskej republiky**

vládny návrh zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony (tlač 1001) **schváliť** s týmito zmenami a doplnkami, ktoré sú uvedené v prílohe tohto uznesenia;

**Jozef L U K Á Č, v. r.**

predseda výboru

**Peter D O B E Š, v. r.**

overovateľ výboru

Príloha k uzn. č. 150 – tlač 1001

Pozmeňujúce a doplňujúce návrhy

k vládnemu návrhu zákona o špeciálnom spôsobe hlasovania vo voľbách do orgánov samosprávy obcí a vo voľbách do orgánov samosprávnych krajov, ktoré sa konajú v roku 2022 v rovnaký deň a v rovnakom čase a ktorým sa menia a dopĺňajú niektoré zákony (tlač 1001)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V § 4 ods. 4 druhej vete sa slová „politická strana, politické hnutie“ nahrádzajú slovami „politická strana alebo politické hnutie“.

*Ide o legislatívno-technické úpravy precizujúce znenie niektorých ustanovení návrhu zákona.*

1. V § 6 odsek 2 znie:

„(2) Špeciálny spôsob hlasovania sa nevykonáva v zdravotníckom zariadení, v ktorom sa poskytuje ústavná zdravotná starostlivosť na lôžku.“.

*Ide o legislatívno-technické úpravy precizujúce znenie niektorých ustanovení návrhu zákona.*

1. V § 6 ods. 5 druhej vete sa za slovo „ústavu“ vkladajú slová „na výkon väzby alebo v miestnosti ústavu na výkon trestu odňatia slobody“.

*Ide o legislatívno-technické úpravy precizujúce znenie niektorých ustanovení návrhu zákona.*

1. V § 8 ods. 3 sa slová „volebného zákona“ nahrádzajú slovami „zákona č. 180/2014 Z. z. v znení neskorších predpisov“.

*Ide o legislatívno-technické úpravy precizujúce znenie niektorých ustanovení návrhu zákona.*

1. V názve prílohy a v nadpise tretieho stĺpca prílohy sa za slovo „obcí“ vkladajú slová „a vojenských obvodov“.

*Ide o legislatívno-technické úpravy precizujúce znenie niektorých ustanovení návrhu zákona.*